**9.pielikums**

**Iepirkuma Nr. NND/2019/15 nolikumam**

LĪGUMS Nr. \_\_\_\_\_\_\_\_\_\_

Transporta pakalpojumi neregulāriem pasažieru pārvadājumiem

Nīcas novada pašvaldības vajadzībām

Nīcā, 2020. gada\_\_\_\_ . \_\_\_\_\_\_\_\_\_\_\_\_\_\_.

**Nīcas novada dome,** reģ. Nr. 90000031531, Bārtas ielas 6, Nīca, Nīcas pagasts, Nīcas novads, LV-3473, tās priekšsēdētāja Agra Petermaņa personā, kurš rīkojas uz Nīcas novada domes nolikuma pamata, turpmāk tekstā - **Pasūtītājs**, no vienas puses

un

\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_, kuru saskaņā ar \_\_\_\_\_\_\_\_\_\_\_\_\_\_\_\_\_pārstāv \_\_\_\_\_\_\_\_\_\_\_\_\_\_\_\_\_, turpmāk tekstā - **Uzņēmējs**,

abi kopā un katrs atsevišķi turpmāk saukti Puses vai Puse, Pusēm ņemot vērā, ka Uzņēmējs ir atzīts par uzvarētāju Pasūtītāja rīkotajā iepirkumā “Transporta pakalpojumi neregulāriem pasažieru pārvadājumiem Nīcas novada pašvaldības vajadzībām”, ID Nr. NND/2019/15, **turpmāk - Iepirkums,** noslēdz šādu līgumu, turpmāk Līgums:

**1. LĪGUMA PRIEKŠMETS**

1.1. PASŪTĪTĀJS uzdod, bet UZŅĒMĒJS apņemas sniegt transporta pakalpojumus pasažieru pārvadāšanai (turpmāk – Pakalpojums) Nīcas novada pašvaldības vajadzībām saskaņā ar tehnisko specifikāciju (1.pielikums), tehnisko piedāvājumu (2.pielikums) un finanšu piedāvājumu (3.pielikums). Pielikumi ir līguma neatņemamas sastāvdaļas.

1.2. Pakalpojums tiek veikts pamatojoties uz Uzņēmēja piedāvājumu iepirkumā, ievērojot visu normatīvo aktu prasības, kas uz to attiecas.

1.3. Uzņēmējam ir saistoša visa Iepirkuma dokumentācija.

**2. LĪGUMCENA UN NORĒĶINU KĀRTĪBA**

2.1. Par Pakalpojuma sniegšanu atbilstoši Līguma noteikumiem PASŪTĪTĀJS saskaņā ar Līguma noteikto kārtību maksā UZŅĒMĒJAM atlīdzību EUR \_\_(\_\_\_), bez pievienotās vērtības nodokļa (turpmāk – PVN) par 1 (vienu) kilometru un EUR \_\_(\_\_\_), bez PVN par 1 (vienu) dīkstāves stundu. (turpmāk Līgumcena).

2.2. PVN nav iepirkuma priekšmeta daļa, bet tiek piemērots un maksāts atbilstoši normatīvajos aktos noteiktajam.

2.3. Visi Pakalpojumi izpildāmi par Uzņēmēja piedāvātajām Līgumcenām, nekādu papildus darbu vai neparedzēto darbu apmaksa Līgumā nav paredzēta.

2.4. Līgumcenā Uzņēmējs ir ietvēris visus riskus, lai pilnībā veiktu Pakalpojumus par Līgumcenu.

2.5. Līgumcenā ietvertas pilnīgi visas izmaksas, kas var rasties Uzņēmējam, izpildot Pakalpojumus.

2.6. Apmaksa par saņemto Pakalpojumu tiek veikta uz abpusēji parakstīta pieņemšanas – nodošanas akta un UZŅĒMĒJA iesniegta rēķina pamata, summu pārskaitot uz UZŅĒMĒJA rēķinā norādīto kredītiestādes kontu 15 (piecpadsmit) darbdienu laikā no pieņemšanas – nodošanas akta parakstīšanas un rēķina saņemšanas dienas.

2.7. Par apmaksas dienu tiek uzskatīta diena, kad PASŪTĪTĀJS ir veicis pārskaitījumu uz UZŅĒMĒJA rēķinā norādīto bankas kontu.

**3. PAKALPOJUMU IZPILDES KĀRTĪBA**

3.1. Pakalpojumu izpildes termiņš ir no 2020.gada 1.februāra līdz 2021.gada 31.janvārim.

3.2. UZŅĒMĒJS Pakalpojumu nodrošina ar savu darbaspēku un izmantojot savus transportlīdzekļus.

3.3. PASŪTĪTĀJS pasūta Pakalpojumu pēc nepieciešamības, nosūtot uz UZŅĒMĒJA e-pasta adresi \_\_\_\_\_\_\_\_\_\_\_\_\_\_\_\_\_\_ rakstisku pieprasījumu, braucieniem pa Latviju - vismaz 1 (vienu) nedēļu iepriekš, braucieniem ārpus Latvijas – vismaz 2 (divas) nedēļas iepriekš, kurā norāda konkrētu Pakalpojuma apjomu (maršrutu, paredzamo Pakalpojuma sniegšanas laiku un ilgumu, paredzamo pasažieru skaitu autobusā un citas ziņas, kas raksturo konkrēta Pakalpojuma izpildes nosacījumus).

3.4. UZŅĒMĒJS 1 (vienas) darbdienas laikā no PASŪTĪTĀJA Līguma 3.3.punktā noteiktajā kārtībā saņemta paziņojuma, nosūta uz e-pastu, no kura saņemts pieteikums, atbildi par minētā pieteikuma saņemšanu un apstiprina gatavību sniegt Pakalpojumu.

3.5. Par sniegto Pakalpojumu UZŅĒMĒJS sastāda, paraksta un iesniedz PASŪTĪTĀJAM nodošanas - pieņemšanas aktu un rēķinu. Rēķinā tiek norādīts nodrošinātā Pakalpojuma apjoms kilometros un laika vienībās, vienas vienības cena euro, kopējā cena, PVN likme un kopējā cena ar PVN. Rēķinā jānorāda Līguma numurs. PASŪTĪTĀJS 5 (piecu) darba dienu laikā pēc nodošanas - pieņemšanas akta saņemšanas veic Pakalpojuma izpildes pārbaudi un paraksta nodošanas - pieņemšanas aktu.

3.6. Ja PASŪTĪTĀJAM ir iebildumi par Pakalpojuma izpildes kvalitāti vai neatbilstību Līguma noteikumiem, pieaicinot UZŅĒMĒJA pārstāvi (PASŪTĪTĀJS nosūtot UZŅĒMĒJAM e-pastu uz \_\_\_\_\_\_\_), PASŪTĪTĀJS sagatavo defektu aktu un nekavējoties iesniedz UZŅĒMĒJAM.

3.7. Jautājumu par Līguma 3.6.punktā minētā defektu aktā norādītā pamatotību izlemj Pušu pārstāvji akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā UZŅĒMĒJS, ja tiek konstatēts, ka konstatēto neatbilstību rašanās iemesls ir UZŅĒMĒJA vaina. Ja neatkarīgais eksperts konstatē, ka neatbilstība nav radusies UZŅĒMĒJA vainas dēļ, neatkarīgā eksperta pakalpojumu apmaksā PASŪTĪTĀJS.

3.8. Ja UZŅĒMĒJS neceļ iebildumus, tomēr Līguma 3.6.punktā norādītajā termiņā nenovērš Līguma 3.6.punktā minētā defektu aktā fiksētās neatbilstības, PASŪTĪTĀJAM ir tiesības samazināt rēķinā norādīto summu tādā apmērā, kas sedz neatbilstoši Līguma noteikumiem sniegtā Pakalpojuma daļu, ieturot to no UZŅĒMĒJAM veicamās samaksas.

**4. UZŅĒMĒJA PIENĀKUMI**

4.1. UZŅĒMĒJS sniedz Pakalpojumus saskaņā ar Līguma noteikumiem un Latvijas Republikā spēkā esošajiem normatīvajiem aktiem.

4.2. UZŅĒMĒJS apņemas Līgumu uzņemtās saistības izpildīt personiski un, bez saskaņošanas ar PASŪTĪTĀJU, neveikt Pakalpojuma izpildījumu caur trešo personu.

4.3. UZŅĒMĒJS nes atbildību par Pakalpojuma sniegšanas laikā savas darbības, vai Pakalpojuma sniegšanā iesaistīto personu darbības rezultātā PASŪTĪTĀJAM un trešajām personām nodarītajiem zaudējumiem.

4.4. UZŅĒMĒJS apņemas rakstveidā brīdināt PASŪTĪTĀJU par objektīviem apstākļiem, kas traucē Līguma saistību izpildi Līgumā noteiktajā termiņā vai kvalitātē, braucieniem pa Latviju - vismaz 3 (trīs) dienas iepriekš, braucieniem ārpus Latvijas – vismaz 7 (dienas) dienas iepriekš

4.5. Ja PASŪTĪTĀJAM Pakalpojuma sniegšanas laikā rodas pretenzijas par sniegtā Pakalpojuma kvalitāti vai citiem no Līguma izrietošiem jautājumiem, UZŅĒMĒJS apņemas izskatīt PASŪTĪTĀJA rakstiskās pretenzijas 3 (trīs) darbdienu laikā no to saņemšanas (uz e-pastu\_\_\_\_\_\_\_) dienas un nekavējoties novērst pretenzijā norādītos Pakalpojuma sniegšanas trūkumus, vai rakstveidā iesniegt PASŪTĪTĀJAM motivētu atteikumu novērst konstatētās neatbilstības. Ja UZŅĒMĒJS un PASŪTĪTĀJS nevar vienoties, Puses rīkojas saskaņā ar Līguma 3.7.punktā noteikto.

4.6. UZŅĒMĒJS nodrošina transportlīdzekļos GPS sistēmu, kas fiksē transportlīdzekļu pārvietošanās maršrutu un stāvēšanas laiku, lai PASŪTĪTĀJAM ir iespēja pārliecināties par pieņemšanas-nodošanas aktā norādīto Pakalpojuma apjomu. Nepieciešamības gadījumā minētos datus nosūtīt Pasūtītāja norādītajai kontaktpersonai elektroniski.

4.7. UZŅĒMĒJS, parakstot Līgumu, garantē, ka tam ir un būs visas nepieciešamās speciālās atļaujas, licences vai sertifikāti Pakalpojuma izpildes periodā.

4.8. UZŅĒMĒJS ir tiesīgs pieprasīt (nosūtot paziņojumu uz e-pastu\_\_\_\_\_\_\_) un saņemt no PASŪTĪTĀJA visu nepieciešamo informāciju, kas saistīta ar Līguma saistību izpildi, un, kas ir PASŪTĪTĀJA pārziņā.

4.9. Ja UZŅĒMĒJS bez rakstiskas saskaņošanas ar PASŪTĪTĀJU nodod Pakalpojuma izpildi apakšuzņēmējiem, kuri netika minēti iepirkuma gaitā un bez rakstiskas saskaņošanas ar PASŪTĪTĀJU tiek nomainīti iepirkumā piedāvātie transportlīdzekļi, UZŅĒMĒJS maksā PASŪTĪTĀJAM līgumsodu 200,00 EUR (divi simti euro) par katru konstatēto pārkāpuma reizi un nekavējoties novērš Līguma pārkāpumu un turpmāk sniedz Pakalpojumu atbilstoši Līgumam.

4.10. Ja UZŅĒMĒJS nokavē Pakalpojuma izpildi vai nepienācīgi izpilda Pakalpojumu (Pakalpojumu veic daļēji, izpilda nepienācīgā kvalitātē vai neatbilstoši Līguma noteikumiem), tad PASŪTĪTĀJA kontaktpersona, sastāda aktu par konstatēto faktu un UZŅĒMĒJS par katru neizpildes vai nekvalitatīvas izpildes gadījumu maksā PASŪTĪTĀJAM līgumsodu 100,00 EUR (simts *euro*, 00 centi) apmērā, kā arī sedz pilnā apmērā radītos zaudējumus, ja tādi radušies. Līgumsoda samaksa UZŅĒMĒJU neatbrīvo no pārējo Līguma saistību izpildes.

4.11. UZŅĒMĒJAM, rakstiski brīdinot Pasūtītāju 10 (desmit) darba dienas iepriekš, ir tiesības lauzt Līgumu, ja PASŪTĪTĀJS Līgumā noteiktajos termiņos neveic maksājumus vai citas Līgumā paredzētās saistības.

**5. PASŪTĪTĀJA PIENĀKUMI**

 5.1. PASŪTĪTĀJS apņemas samaksāt UZŅĒMĒJAM par atbilstoši Līguma noteikumiem sniegtu Pakalpojumu saskaņā ar Līgumā noteikto kārtību

5.2. PASŪTĪTĀJS 3 (trīs) darbdienu laikā no UZŅĒMĒJA informācijas pieprasījuma saņemšanas dienas sniedz UZŅĒMĒJAM informāciju (nosūtot atbildi uz e-pastu), kas saistīta ar Līguma saistību izpildi, un, kas ir PASŪTĪTĀJA pārziņā.

5.3. PASŪTĪTĀJS ir tiesīgs jebkurā laikā pārbaudīt UZŅĒMĒJA darbību Pakalpojuma izpildē un izteikt saistošus norādījumus Pakalpojuma sniegšanas gaitā.

5.4. Ja UZŅĒMĒJAM jāmaksā līgumsods, PASŪTĪTĀJS ir tiesīgs vienpusēji samazināt UZŅĒMĒJAM izmaksājamo summu par sniegto Pakalpojumu līgumsoda apmērā.

5.5. Ja PASŪTĪTĀJS nokavē Pakalpojuma apmaksu, tas par katru kavējuma dienu, sākot ar 16 (sešpadsmito) darba dienu no rēķina saņemšanas maksā UZŅĒMĒJAM līgumsodu 0,5 % apmērā no laikā nesamaksātās summas.

**8. PUŠU ATBILDĪBA**

8.1. Līguma neizpildes, nekvalitatīvas izpildes vai nesavlaicīgas izpildes gadījumā PUSE, kura pie tā vainojama, sedz visus otrai PUSEI radušos zaudējumus.

8.2. Neviena no PUSĒM netiks uzskatīta par vainojamu, ja kādu no Līguma noteikumiem vai tā izpildi aizkavē vai padara neiespējamu no PUSĒM neatkarīgi nepārvaramas varas (Force majeure), t.i., karš, karadarbība, blokāde, embargo, starptautiskas sankcijas, stihiskas nelaimes un dabas katastrofas, kas padara neiespējamu PUŠU saistību izpildi.

8.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.

8.4. Ja Līgums tiek izbeigts pirms termiņa Līguma 9.2 punktā norādītajos gadījumos, UZŅĒMĒJS maksā PASŪTĪTĀJAM līgumsodu 10 % apmērā no atlikušās Līguma summas.

**9. LĪGUMA DARBĪBA**

9.1. Līgums stājas spēkā ar tā parakstīšanas brīdi un ir spēkā līdz PUŠU savstarpējo saistību pilnīgai izpildei.

9.2. PASŪTĪTĀJS ir tiesīgs vienpusēji atkāpties no Līguma pirms termiņa, par to 10 (desmit) darba dienas iepriekš paziņojot UZŅĒMĒJAM, ja:

9.2.1. UZŅĒMĒJS neveic uzņemtās saistības kvalitatīvi un savlaicīgi vai veic tās neatbilstoši spēkā esošajiem normatīvajiem aktiem;

9.2.2. UZŅĒMĒJS pārkāpj kādu no šī Līguma noteikumiem, tai skaitā apņemšanos veikt kvalitatīvu, Latvijas Republikā spēkā esošo normatīvo aktu prasībām atbilstošu Pakalpojumu sniegšanu: precīzi netiek ievērots maršruts un kustības grafiks, netiek ievērotas ētikas normas pret pasažieriem, netiek ievēroti ceļu satiksmes noteikumi;

9.2.3. UZŅĒMĒJS kļūst ar tiesas nolēmumu maksātnespējīgs vai bankrotē.

9.2.4 Līgumu nav iespējams izpildīt tādēļ, ka Līguma izpildes laikā UZŅĒMĒJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, atbilstoši likumam “Starptautisko un Latvijas Republikas nacionālo sankciju likums”.

9.3. PASŪTĪTĀJS ir tiesīgs nekavējoties atkāpties no Līguma, ja UZŅĒMĒJS ir zaudējis tiesības sniegt Pakalpojumu.

9.4. UZŅĒMĒJS ir tiesīgs vienpusēji atkāpties no šī Līguma 1 (vienu) mēnesi iepriekš par to informējot PASŪTĪTĀJU.

**11. NOSLĒGUMA NOTEIKUMI**

11.1. Līgums var tikt grozīts Pusēm savstarpēji rakstveidā vienojoties. Visus Līguma grozījumus un papildinājumus PUSES noformē rakstiski, tie tiek pievienoti šim Līgumam un ir neatņemama tā sastāvdaļa.

11.2. Pušu reorganizācija LR Komerclikuma izpratnē, vai to amatpersonu maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses tiesību un saistību pārņēmējam.

11.3. Līgums var tikt arī izbeigts, PUSĒM par to rakstveidā vienojoties.

11.4. UZŅĒMĒJA kontaktpersona ir *\_\_\_\_\_\_\_\_\_\_\_\_\_\_, (tel.nr.\_\_\_\_\_\_\_\_, e-pasts:\_\_\_\_\_\_\_\_\_\_\_\_\_\_\_\_\_\_).*

11.5. Pasūtītāja kontaktpersona ir *Līga Roga, tel.nr. 27843390, e-pasts: liga.roga@nica.lv*

11.6. Līgums sastādīts un parakstīts 2 (divos) eksemplāros, ar vienādu juridisku spēku uz \_\_\_\_\_\_\_\_\_ (\_\_\_\_\_\_\_\_) lapām latviešu valodā un tam pievienoti trīs pielikumi:

1.pielikums – Tehniskā specifikācija uz \_\_\_\_\_ lapām;

2.pielikums – Tehniskais piedāvājums (Uzņēmēja piedāvājums iepirkumā) uz \_\_\_\_ lapām.

3.pielikums – Finanšu piedāvājums (Uzņēmēja piedāvājums iepirkumā) uz \_\_\_\_ lapām.

11.7. Pušu paraksti apliecina, ka tās pilnībā ir iepazinušās ar Līgumu un piekrīt tā noteikumiem.

11.8. Viens Līguma eksemplārs glabājas pie PASŪTĪTĀJA, otrs – pie UZŅĒMĒJA. Visi Līguma pielikumi ir tā neatņemamas sastāvdaļas.

**12. PUŠU REKVIZĪTI UN PĀRSTĀVJU PARAKSTI:**

|  |  |
| --- | --- |
| PASŪTĪTĀJS  | UZŅĒMĒJS |
| Nīcas novada domeReģ. Nr. 90000031531Jur. adrese: Bārtas iela 6, Nīca,Nīcas pagasts, Nīcas novads, LV-3473Banka: Valsts kaseBankas kods: TRELLV22Konta Nr.: XXXXXXXXXXXXXDomes priekšsēdētājs:\_\_\_\_\_\_\_\_\_\_/A.Petermanis/  | SIA “XXXXX”Reģ.Nr. XXXXXXXXXXJur. adrese: XXXXXXXX, LV-XXXXBanka: AS XXX bankaBankas kods: XXXXXXXKonta Nr.: XXXXXXXXXXXXXXXXXXXXXXXXXX:\_\_\_\_\_\_\_\_\_/XXXXXXXX/  |